ઉલ્લેખનીય છે કે, ભાજપ અધ્યક્ષ અમિત શાહ પહેલાં જ 2 નવેમ્બરના રોજ બેંગ્લોરમાં કોંગ્રેસ સરકાર વિરુદ્ધ થનાર પાર્ટીની પરિવર્તન યાત્રાને લીલી ઝંડી આપી ચૂક્યાં છે. ભાજપના નેતા મુરલીધર રાવનું કહેવું છે કે, પાર્ટી અધ્યક્ષ અમિત શાહ 2 નવેમ્બરના રોજ ભાજપ પરિવર્તન રેલીની શરૂઆત કરશે, જે પૂરા 75 દિવસ ચાલશે. આ પરિવર્તન યાત્ર 224 વિધાનસભા ક્ષેત્રોમાંથી પસાર થશે. પરિવર્તન યાત્રાના આ કાર્યક્રમને બે ભાગમાં વહેંચવામાં આવ્યો છે. પહેલી યાત્રા 2 નવેમ્બરના રોજ બેંગ્લોરથી શરૂ થશે અને બીજી યાત્રા એક મહિના બાદ હુબલીથી શરૂ થશે, 15 જાન્યુઆરીના રોજ આ યાત્રા પૂર્ણ થશે અને તેના સમાપન સમારોહમાં પીએમ મોદી પણ હાજર રહેશે. ભાજપનો દાવો છે કે, ગુજરાતમાં ચૂંટણી પૂર્ણ થતાં સુધીમાં કર્ણાટકમાં ભાજપની લહેર જોવા મળશે. ગુજરાત ચૂંટણીને લઇને રાજકારણીય વાતાવરણ ખાસું ગરમ છે, આ વચ્ચે જ ભાજપે કર્ણાટકમાં પણ ચૂંટણી અભિયાન શરૂ કરવાનો નિર્ણય લીધો છે.